Pinsekirken Tabernaklet Bergen

Pinsekirken Tabernaklet Bergen (forkortet PTB) er en kristen frikirkelig menighet tilsluttet Pinsebevegelsen i Norge. Den ligger i Marken i Bergen. Pinsekirken Tabernaklet har egne samlinger for flere fremmedspråklige grupper, blant annet for spansktalende, tamiler, eritreere og flere afrikanske grupper. Medlemsutvikling Pinsekirken Tabernaklet ble grunnlagt 17. juni 1920. Det hadde da vært en religiøs vekkelse i Bergen i om lag 70 år. Medlemstallet steg ganske raskt til om lag 300 og holdt seg ganske stabilt der i flere år til 1937. Mens det de neste årene økte til nær 600 medlemmer og ytterligere økte til over 900 medlemmer frem mot 1950. I 1968 hadde menigheten nær 1500 medlemmer. Menigheten hadde 1 054 tilskuddstellende medlemmer i 2022. I 1925 startet menigheten med søndagsskole. I anledning av 90-års markeringen i 2010 skrev tidligere redaktør i Bergens Tidende, Kjartan Rødland en jubileumsbok. Misjon Menigheten er ansvarlig utsendermenighet for flere misjonærer. Særlig fra 1960-tallet og utover var menighetens misjons engasjementet økende. Menigheten støtter misjonsarbeid i Thailand, India, Sør-Afrika, Paraguay, Uganda, Kongo, Tanzania og Somaliland. Radio Bølgen / Radio Tabernaklet PTB var tidlig ut med nærradiosendinger og var blant de første som startet med nærradiosendinger under navnet Radio Tabernaklet. Radioen skiftet navn til Radio Bølgen i 2009. Det er PTB som har konsesjon til å drive radiovirksomhet. Radio Bølgen sender på felles frekvens med andre nærradioer i bergensområdet. De sender 5 ulike programmer fordelt på 13 sendetimer hver uke. De ulike programmene inkluderer Norges eldste forbønnsprogram. En søndag i måneden, på formiddag sendes menighetens formiddagsgudstjeneste i opptak. Sang og musikk Menigheten har flere sang- og musikkgrupper og kor. Nonstop for de aller minste og Gospelklang for de litt eldre barna. Ungdomsmiljøet i menigheten ga ut lovsangsplaten Radiate, 29. mai 2009, senere kom en tilhørende DVD. Lovsangsbandet ble derfra kalt Radiate og gav ut en ny CD med egenskrevene sanger, You alone, i 2011 og EP-en Released i 2013. Radiate ga ut albumet Resonance 9. april 2016. Forstandere (pastor) PTB har på grunn av sitt høye medlemstall flere forstandere (pastorer). I 2010 hadde menigheten hovedforstander, ungdomspastor og barnepastor. Samt en egen innvandrerpastor for de ikke-norsktalende grupperingene. Tidligere forstandere: Rein Seehuus (1920–1922) Arne C. Gabrielsen (1920–1922) Andreas Jensen (1922–1923) Karl Bergfjord (1923–1935) Arne Dahl (1936–1941) Kristian Heggelund (1941–1960) Magne Tangen (konst. 1961) Ingolf Kolshus (1961–1966) Roald Andersen (1966–1979) David Østby (1980–1984) Odd Ravndal (1984–1989) Torolf Karlsen (konst. 1989-1991) Osvald Instebø (1991–2007) Torsten Mentzoni (2007-2013) Osvald Instebø (2013-2015) Benjamin Jensen (2015-dd) Utposter Pinsekirken Tabernaklet Bergen er modermenighet for flere mindre grupper og menigheter (utposter), det vil si ikke selvstendige menigheter (trossamfunn). Austrheim – Bønneringen Austrheim Leiknes – Betel Leiknes Husnes – Sion Husnes Ramsøy – Klippen Ramsøy Referanser Litteratur Berg, Terje. 2010. Jubileumsbok (bokomtale) Korsets Seier 9. juli 2010. side 21. Rødland, Kjartan 2010. Glede i Gud. Pinsekirken Tabernaklet Bergen 1920 – 2010. Jubileumsbok utgitt i anledning menighetens 90 årsjubileum 17. juni 2010. Solvoll, Oddwin. 2010. 90 år gamle Tabernaklet gleder seg over nye tider. Korsets Seier 9. juli 2010. side 20-21. Tabernakel-Ekko (menighetsblad) Eksterne lenker www.ptb.no – Pinsekirken Tabernaklet Bergen – hjemmeside